летище. Той прави това в степен, пропорционална на приноса на заявителя в УВД във въздушното пространство, намиращо се под отговорността на съответната държава-членка.
 Тези дерогации могат да се отнасят само до следните изисквания на приложение II, точка 3:
 а)
 отговорност за управление на безопасността и външни услуги и доставки (точка 3.1.2, букви б) и е);
 б)
 прегледи на безопасността (точка 3.1.3, буква а);
 в)
 изисквания за безопасност при оценяване и ограничаване на риска във връзка с промени (точка 3.2).
 5. Не се разрешават дерогации от изискванията, съдържащи се в приложения III, IV или V.
 6. В съответствие с приложение II от Регламент (ЕО) No 550/2004 компетентният орган:
 а)
 определя естеството и приложното поле на дерогацията при условията, приложени към сертификата, като посочва правното основание за нея;
 б)
 ограничава срока на валидност на сертификата, когато това се счита за необходимо за целите на надзора;
 в)
 наблюдава дали доставчиците на аеронавигационно обслужване продължават да отговарят на условията за предоставяне на дерогация.
 Член 6
 Демонстриране на съответствие
 1. Организациите представят всички съответни доказателства, за да демонстрират съответствие с приложимите общи изисквания по искане на компетентния орган. Организациите могат да използват изцяло съществуващите данни.
 2. Сертифицираната организация уведомява компетентния орган за запланувани промени в предоставянето от нейна страна на аеронавигационно обслужване, които могат да окажат влияние върху съответствието с приложимите общи изисквания или с условията, приложени към сертификата, когато има такива.
 3. В случай че сертифицираната организация вече не е в съответствие с приложимите общи изисквания или, когато има такива, с условията, свързани със сертификата, компетентният орган, в срок от един месец след откриването на несъответствие, изисква от организацията да предприеме коригиращи действия.
 Това решение се съобщава незабавно на съответната организация.
 Преди да уведоми съответната организация за своето одобрение, компетентният орган проверява дали коригиращите действия са били извършени.
 Когато компетентният орган счете, че коригиращите действия не са били правилно извършени в рамките на договорения с организацията график, той предприема съответните принудителни мерки, предвидени в член 7, параграф 7 от Регламент (ЕО) No 550/2004 и в член 10, член 22а, буква г), членове 25 и 68 от Регламент (ЕО) No 216/2008, като отчита необходимостта от осигуряване на непрекъснатост на аеронавигационно обслужване.
 Член 7
 Улесняване на наблюдението на съответствието
 Организациите улесняват инспекциите и проучванията, извършвани от компетентен орган или от квалифициран субект, действащ от името на първия, включително посещенията на място и посещенията без предварително уведомление.
 Упълномощените лица имат право да извършват следните действия:
 а)
 да преглеждат съответните записи, данни, процедури и всички други материали, свързани с предоставянето на аеронавигационно обслужване;
 б)
 да правят копия или извлечения от такива записи, данни, процедури и други материали;
 в)
 да изискват устни обяснения на място;
 г)
 да влизат в съответните помещения, терени или транспортни средства.
 Такива инспекции и проучвания, когато се извършват от компетентен орган или от квалифициран субект, действащ от името на първия, се извършват в съответствие с правните разпоредби на държавата-членка, в която се предприемат.
 Член 8
 Текущо съответствие
 На основание на наличните доказателства, с които разполага, компетентният орган проверява веднъж годишно текущото съответствие на организациите, които